पाएं अपने शहर की ताज़ा ख़बरें और फ्री ई-पेपरडाउनलोड करें
आणंद जिले में नकली रेमडेसिविर घोटाले में एक के बाद एक नए-नए कारनामे सामने आ रहे है। आणंद इलाके में बड़े पैमाने पर नकली रेमडेसिविर इंजेक्शन का कारोबार अब धीरे-धीरे लोगों के सामने आ रहा है। आणंद जतीन पटेल, नईमबानू व्होरा सहित 4 शख्सों को वडोदरा क्राइम ब्रांच ने गिरफ्तार किया था। इस कार्रवाई के बाद जिला पुलिस ने सख्ती बरती है और पुलिस ने तीन दिनों में चार लोगों को नकली रेमडेसिविर बेचते पकड़ लिया है।
सोमवार को आणंद एसओजी ने नया बस स्टेशन के पास नकली रेमडेसिविर बेचने के लिए आए युवकों को गिरफ्तार किया है। पुलिस ने इन आरोपियों से 2 नकली रेमडेसिविर इंजेक्शन और 1.26 लाख रुपए नकद बरामद करते हुए आपदा प्रबंधन एक्ट और औषद प्रसाधन की धारा के तहत केस दर्ज कर आगे की जांच शुरू कर दी है।
आणंद जिला एसओजी पीआई जीएन परमार और पीएसआई केजी चौहान टीम के साथ पेट्रोलिंग कर रहे थे तभी सूचना मिली थी कि उमरेठ जगदीश परमार नामक युवक नकली रेमडेसिविर बेचने के लिए आणंद नए बस स्टेशन के पास आने वाला है। सूचना के आधार पर पुलिस ने जाल बिछाकर उन्हें गिरफ्तार करते हुए आगे की कार्रवाई शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn